Georg von Bertouch

Georg von Bertouch (egentlig Georg BertuchAdelspredikatet er et senere påfunn, se Poul Holstein, The Family von Bertouch 1668-1984, København 1984.; født 19. juni 1668 i Ostheim, Franken eller Helmershausen, Thüringen; død 14. september 1743 i Christiania) var en tyskfødt komponist  og offiser i den dansk-norske hæren. 

Bertouch tilbrakte mye av sitt liv i Norge. Han var kommandant ved Akershus festning fra 1719 til 1740.

 Liv 
Han stammet fra en gammel brabantsk slekt. Som ung gutt bodde Bertouch i Eisenach og studerte etter eget utsagn fiolin og komposisjon hos Daniel Eberlin, en fiolinist i hertugens hoffkapell.Johann Mattheson, Grundlage einer Ehren-Pforte, Hamburg 1740, s. 23 f. I henhold til Spitta disputerte Bertouch i Kiel 1693 med en doktoravhandling som omhandlet et juridisk-musikalsk tema: De eo quod justum est circa ludos scenicos operasque modernas.«Om det som er riktig angående skuespill og moderne operaer»Philipp Spitta, Johann Sebastian Bach, 7. opplag., 2 bind., Wiesbaden 1970, bind. 2, s. 715.

Senere ble Bertouch yrkesmilitær og deltok angivelig i over 22 slag.<ref>Frode Thorsen i CD-hefte til Georg von Bertouch, Trio Sonatas with pieces from the music book of Jacob Mestmacher'', Bergen Barokk, Toccata Classics TOCC 0006 (2005).</ref> Han brevvekslet med fremtredende komponister, eksempelvis Johann Sebastian Bach og Antonio Lotti. Bertouch er én av 13 distingverte musikere som Johann Mattheson (1681–1764) dediserte avhandlingen Das Beschützte Orchester (1717) til.Das Beschützte Orchester, imslp.org

På sine eldre dager var han kommandant ved Akershus festning i Oslo (1719–1740), som Jørgen Christopher von Klenows etterfølger. Ved sin avskjed fra stillingen i 1740 ble han forfremmet fra generalmajor til generalløytnant.

Han var gift med Anna Veile Bredahl (født 17. april 1675, død i Christiania 30. april 1735), og de var foreldre til Carl Rudolph von Bertouch.

 Musikk 
Bertouch fikk ikke publisert et eneste stykke i sin levetid, den vitenskapelige førsteutgaven ble utgitt i 2006 – 2008.Georg von Bertouch: Sonatas a 3, red. Michael Wilhelm Nordbakke (= Recent Researches in the Music of the Baroque Era 144), Middleton/Wisconsin 2006; Georg von Bertouch: Three Sacred Cantatas, red. Michael Wilhelm Nordbakke (= Recent Researches in the Music of the Baroque Era 151), Middleton/Wisconsin 2008.. 

Tre kirkekantater fra tidlig 1690-tall er bevart i avskrifter,Moderne utgave: Georg von Bertouch, Three Sacred Cantatas, red. Michael Wilhelm Nordbakke, Recent Researches in the Music of the Baroque Era 151 (A-R Editions: Middleton, WI, 2008). men den viktigste årsaken til at han aldri ble glemt, er 24 triosonater i samtlige dur- og molltonearter som er delvis er bevart i et fragmentarisk manuskript med tittel XXIV Sonates composées par les Canons, Fugues, Contre points & parties, selon le sistéme de 24 modes & les preceptes du fameux Musicien, componiste & Polihistor Jean Mattheson, a 3, auec la Basse continüe. Ordet «fuge» i tittelen tyder på at Bertouchs samling er et tidlig eksempel på bruk av Das Wohltemperierte Klavier som forbilde, men spørsmålet er ikke avklart.Michael Wilhelm Nordbakke, «Georg von Bertouch und die Cäcilienakademie in Mecheln», i Die Musikforschung, 60. årgang., 2007, hefte 1, s. 13-20. De 18 bevarte sonatene viser at han var fortrolig med Arcangelo Corellis nyskapninger.

 Verker 
 Gott, der Herr, der Mächtige redet. Korverk

 Diskografi Georg von Bertouch, Trio Sonatas with pieces from the music book of Jacob Mestmacher, Bergen Barokk, Toccata Classics TOCC 0006 (2005).Kantate fra Davids 50. salme, «Herren Gud den mektige taler», Thorstein Grythe, Magne Elvestrand med flere (1983)Barokkmusikk i Norge: «Fra Bertouch til Wernicke», Stig Nilsson, Magne Elvestrand med flere (1977).

 Litteratur 
 Rudolph Bertouch-Lehn, Efterretninger om Slægten Bertouch i Danmark og Norge (København, 1944), s. 3-26.
 Chr. Elling, «Johann Sebastian Bachs danske Ven», aviskronikk på dansk, Politiken, 26. februar 1943.
 François-Joseph Fétis, Artikkelen «Bertuch» i Biographie universelle des musiciens et bibliographie générale de la musique, 2. opplag., 8 bind., Paris 1860–1865, bind. 1, s. 393 f.
 Gaukstad, Øystein: «Georg Bertouch 1668–1743. En barokkomponist i Norge», Norsk musikktidsskrift, Årg. 1, nr. 4 (1964), side 135-143.
 Claus Oefner, «Neues zur Lebens- und Familiengeschichte Daniel Eberlins», Die Musikforschung, 22. Jg., 1969, hefte 4, side 464-475.
 Frode Thorsen, bilag til CD-platen Georg von Bertouch, Trio Sonatas with pieces from the music book of Jacob Mestmacher'', Bergen Barokk, Toccata Classics TOCC 0006 (2005).

 Referanser og noter 

 Eksterne lenker 


Kategori:Tyske komponister
Kategori:Norske komponister
Kategori:Barokkomponister
Kategori:Norske offiserer
Kategori:Personer begravet på Gamle Aker kirkegård
Kategori:Personer fra Eisenach
Kategori:Personer fra Landkreis Schmalkalden-Meiningen
Kategori:Fødsler i 1668
Kategori:Dødsfall i 1743